છેલ્લાં અડધા દસકમાં સ્માર્ટ ફોન અને સોશિયલ મીડિયાએ સૌને હરતા-ફરતા સમાચારપત્રી અને ખબરીઓ બનાવી દીધા છે. કોઇપણ ઘટના, બનાવ, અકસ્માત કે પ્રસંગની વિશેષ અને વહેલી જાણકારી પત્રકાર પહેલા તો સોશિયલ મીડિયા યૂઝર્સ પાસે હોય છે! સમાચારો હવે અખબારો, રેડિયો કે ન્યૂઝ ચેનલ્સ પહેલા વોટ્સઅપ, ફેસબૂક અને ટ્વીટર પર વંચાય અને જોવાય છે. જૂના જમાનાથી ઓડિયો વિઝ્યુઅલની ઈજારાશાહી ધરાવતા ન્યૂઝ અને રેડિયો ચેનલ્સ કરતા હવે વીડિયો-ઓડિયો સૌથી પહેલા સોશિયલ મીડિયામાં પ્લે-રન એન્ડ વાઈરલ થઈ જાય છે. સોશિયલ મીડિયાની ગરમાગરમ બજારથી સમાચાર સંસ્થાઓનાં ‘બ્રેકીંગ’, ‘એક્સલ્યુસીવ’ અને ‘ન્યૂઝ અપડેટ’નાં પાટિયા ઉતરી ગયા છે. સોશિયલ મીડિયા જ્યારથી આવ્યું ત્યારથી દરેક સોશિયલ મીડિયા યુસર્સ જાણે